CEN เล็งซื้อหุ้นคืนกว่า 59 ล้านหุ้น วงเงิน 200 ลบ.-เดินหน้าลุยธุรกิจดิจิทัล
บอร์ด CEN ไฟเขียวซื้อหุ้นคืนกว่า 59 ล้านหุ้น วงเงิน 200 ลบ. เริ่ม 25 ม.ค.-24 ก.ค.65 พร้อมตั้งบริษัทย่อยใหม่ “แคปปิทอล ดิจิทัล เน็ตเวิร์ค” ลุยศึกษา-ลงทุนธุรกิจดิจิทัล
CEN เล็งซื้อหุ้นคืนกว่า 59 ล้านหุ้น วงเงิน 200 ลบ. เริ่ม 25 ม.ค.-24 ก.ค.65 พร้อมตั้งบริษัทย่อยใหม่ “แคปปิทอล ดิจิทัล เน็ตเวิร์ค” ลุยศึกษา-ลงทุนธุรกิจดิจิทัล
10 ม.ค. 2565

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN ระบุว่า ที่ประชุมคณะกรรมการบริษัท ในวันที่ 10 ม.ค.2565 มีมติอนุมัติโครงการซื้อหุ้นคืน (Treasusy Stock) เพื่อบริหารทางการเงิน ในวงเงินไม่เกิน 200 ล้านบาท จำนวนหุ้นที่จะซื้อคืนไม่เกิน 59,171,597 หุ้น มูลค่าที่ตราไว้หุ้นละ 1 บาท หรือคิดเป็นจำนวนไม่เกินร้อยละ 7.94% ของหุ้นที่ออกและเรียกชำระแล้ว โดยมีกำหนดระยะเวลาซื้อหุ้นคืนตั้งแต่วันที่ 25 ม.ค.2565 ถึงวันที่ 24 ก.ค.2565
รวมทั้งมีมติตั้งบริษัทย่อยใหม่ ชื่อ บริษัท แคปปิทอล ดิจิทัล เน็ตเวิร์ค จำกัด ทุนจดทะเบียน 25 ล้านบาท แบ่งเป็นหุ้นสามัญ 250,000 หุ้น เพื่อศึกษาและลงทุนในธุรกิจดิจิทัล
นอกจากนี้ตามมติที่ประชุมสามัญผู้ถือหุ้นประจำปี 2564 เมื่อวันที่ 30 เม.ย.2564 มีมติอนุมัติการจัดสรรหุ้นสามัญเพิ่มทุนเพื่อรองรับการเพิ่มทุนแบบมอบอำนาจทั่วไป (Genneral Mandate) นั้น บริษัทของแจ้งว่าจะไม่มีการดำเนินการจัดสรรหุ้นสามัญเพิ่มทุนเพื่อรองรับการเพิ่มทุนแบบมอบอำนาจทั่วไปดังกล่าว